— Aratbut oy ken konig o̱'nika' ijbatia'pakapoy . Kenomeytaj be'api' madurugpakahue'dik o̱'ne . Katepi' nogomey on'pakpo o̱gkika'nig kenomeynayo konigti e'ka'ta' pakhue' o̱'ne . Kenda Juan Bautista o'kika'nig kenomeynayo pakhue' o̱'ne . Kenpa'ti do huabokerek i̱jje̱nok Diosa me'ta'mona'uyne konig do ijkika'nig kenda kenpa'ti pakhue'da o̱'ne . Juan bautista katepi' 'urua'da aypo bapehue' o̱'i̱ka'po kenpa'ti vino konig sine' pai' mayhue' o̱'i̱ka'po . Kenda Juana o'kika'nok toto'a Juantaj o'nopo'to̱e̱ kenomeya̱ nama'da on'batia'pakika'nig'a . Nogok do huabokerek i̱jje̱nok Diosa me'ta'mona'uyne opudere katepi' 'uruda aypo ijbapikay kenpa'ti do katepi' ijmay'ikay . Do'takon dakhuea'da menhua'pakika'ne . “ Huakka'da o'bapika' kenpa'ti huakka'da huamai'eri o̱'i̱ka' . Kenpa'ti Jesúsa dakhuea' huaka'eritaj di'da o'maika' . Kenpa'ti gobierno huakupe huanigbae'eritaj di'da o'maika' . ” Do'taj kenpa' menhuaa'ika'ne . Aratbut oy ken konig o̱'nika' nogda ijbatia'pakapoy . Katepi' nogomey on'pakpo o̱gka' kenomeynayo konigti e'ka'ta' pakhue' o̱'nika' . Konig huasi'po on'batuerikika'nig aratbut oy konigti o̱'ne . Huasi'po huakka' jak kurute on'bahuadpo on'batuerikpo nogtaj nogtaj on'mana'po , “ Tete'pu'te 'urua'da o'batadi'key opudnayo oro'ere e'durugpakta' pakhue' mo'e̱ne baila e̱e̱'ta' pakhue' mo'e̱ne . Oro' e'bahuiktada opudnayo huikhue' mo'e̱ne . ” Ken konig huasi'poa onda'ika' . Ken konig aratbut oyda o̱gkika' .
